recursal/SuperWikiNEXT-32B huggingface dataset:
**লাল উড়ন্ত কাঠবিড়ালি** (ইংরেজি: **Red giant flying squirrel**) (বৈজ্ঞানিক নাম:***Petaurista petaurista***) হচ্ছে *Petaurista* গণের একটি বড় উড়ন্ত কাঠবিড়ালী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
------

লাল উড়ন্ত কাঠবিড়ালি বড় চোখ এবং মেহগনি-লাল রঙের জন্য বৈশিষ্ট্যমণ্ডিত। পায়ের পাঁচ আঙুল বাঁকানো ও পেছনের পায়ের সবকটি ও সামনের পায়ে ৪টিতে ধারালো নখর থাকে। এই উড়ন্ত কাঠবিড়ালির ঘন লোমযুক্ত উড়ার পর্দা থাকে, পর্দার বিস্তৃতি হাতের কনুই থেকে পিছনের পা পর্যন্ত থাকে। তবে পর্দা লেজের গোড়া থেকে পেছনের পা পর্যন্ত বর্ধিত হয়েছে; পর্দা পেশির সমন্বয়ে গঠিত, একে নিজের ইচ্ছানুযায়ী প্রসারিত কিংবা গুটাতে পারে, সেরূপে নিজে ভেসে বেড়াতে দিক নিয়ন্ত্রণ করে; প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৩৯.৮ সেমি তবে লেজ আরো অতিরিক্ত ৪২.২ সেমি লম্বা।

বিস্তৃতি
--------

লাল উড়ন্ত কাঠবিড়ালি বাংলাদেশ ছাড়াও আফগানিস্তান, ভারত, পাকিস্তান, চীন, মালয়েশিয়া, থাইল্যান্ডে পাওয়া যায়।

আরও দেখুন
---------

* বাংলাদেশের স্তন্যপায়ী প্রাণীর তালিকা

তথ্যসূত্র
---------

1. ↑  Walston, J. Duckworth, J. W. Sarkur, S. U. & Molur, S. (2008). *Petaurista petaurista*. *2008 IUCN Red List of Threatened Species*. IUCN 2008. Retrieved on 6 January 2009.
2. 1 2 3  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৭-৩৮।
3. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১
**ডোমেইন রঞ্জন** (ইংরেজি: Domain coloring) হচ্ছে, জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি "ডোমেইন কালারিং" শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে   ওয়েব্যাক মেশিনে আর্কাইভকৃত ১৬ মার্চ ২০২০ তারিখে গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে ।

উদ্দেশ্য
--------

### অপ্রতুল মাত্রা

একটি বাস্তব সংখ্যার ফাংশন {\displaystyle f:\mathbb {R} \rightarrow {}\mathbb {R} } (যেমন {\displaystyle f(x)=x^{2}})
কে লেখচিত্রে দুইটি কার্তেসীয় স্থানাংক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন {\displaystyle g:\mathbb {C} \rightarrow {}\mathbb {C} } যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।

### জটিল সংখ্যার দৃশ্যমান সাংকেতিকীকরণ

কোন একটা জটিল সংখ্যা {\displaystyle z=re^{i\theta }}, এর ফেজ বা দশা(আরেক নাম আর্গুমেন্ট) {\displaystyle \theta \,} কে হিউ বা রঙের পার্থক্য দ্বারা এবং মডুলাস বা মান {\displaystyle r=|z|} কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।

উদাহরণ
------

নিম্নে জটিল সংখ্যার সাইন ফাংশন {\displaystyle w=\sin(z)} কে বাস্তব অক্ষ বরাবর{\displaystyle -2\pi } থেকে {\displaystyle 2\pi } এবং
কাল্পনিক অক্ষ বরাবর{\displaystyle -1.5} থেকে {\displaystyle 1.5} পর্যন্ত নিয়ে উপরিউক্ত পদ্ধতিতে আঁকা হল।

তথ্যসূত্র
---------



1. ↑  Hans Lundmark (২০০৪)। "Visualizing complex analytic functions using domain coloring"। ২০০৬-০৫-০২ তারিখে মূল (HTML) থেকে আর্কাইভ করা। সংগ্রহের তারিখ ২০০৬-০৫-২৫।  Ludmark refers to Farris' coining the term "domain coloring" in this 2004 article.
2. ↑  George Abdo & Paul Godfrey (১৯৯৯)। "Plotting functions of a complex variable: Table of Conformal Mappings Using Continuous Coloring"। ২০২০-০৩-১৬ তারিখে মূল (HTML) থেকে আর্কাইভ করা। সংগ্রহের তারিখ ২০০৮-০৫-১৭।
3. ↑  Douglas N. Arnold (২০০৮)। "Graphics for complex analysis" (HTML)। সংগ্রহের তারিখ ২০০৮-০৫-১৭।

বহিঃসংযোগ সমূহ
--------------

* Color Graphs of Complex Functions
* Visualizing complex-valued functions in the plane.
* Gallery of Complex Functions
* Complex Mapper by Alessandro Rosa
* John Davis software - S-Lang script for Domain Coloring
ভৌগোলিক নিদর্শন রেজিস্ট্রি অনুসারে "কেরলের পিতল পণ্যে নারকেল শাঁসের কারুকাজ" এর লোগো
**নারকেল মালায় পিতলের শিল্পকর্ম** হলো ভারতের কেরালার কারিগরদের নারকেলের খোলা ব্যবহার করে এক বিশেষ শিল্পকর্ম। নারকেল মালা সুন্দরভাবে খোদাই করে এবং পিতল দ্বারা সূচিকর্ম করে কাপ, ফুলদানি, নস্যদানি, বাদামের বাটি, পাউডার বাক্স এবং চামচ তৈরি করার নৈপুণ্য এটি। এই শিল্পে কারিগরদের দুর্দান্ত দক্ষতা প্রয়োজন কারণ খোলাটি অত্যন্ত শক্ত হয়।

উৎপাদন কেন্দ্র
--------------

কেরালায় প্রধান উৎপাদন কেন্দ্রগুলি তিরুবনন্তপুরম এবং কালিকট জেলায় অবস্থিত। যদিও গোয়া, তামিলনাড়ু, পণ্ডিচেরী, আন্দামান এবং নিকোবর দ্বীপপুঞ্জ এবং পশ্চিমবঙ্গে নারকেল খোলার নৈপুণ্যের প্রচলন রয়েছে, তবে পিতলের সূচিকর্ম কেবল কেরালায় দেখা যায়।

কম্বোডিয়া, থাইল্যান্ড, ফিলিপাইন, মালদ্বীপ এবং শ্রীলঙ্কার মতো বিশ্বের অনেক দেশেই নারকেল খোলার শিল্পকলায় নৈপুণ্য প্রয়োগ করার প্রচলন রয়েছে।

ভৌগোলিক নির্দেশকপ্রাপ্তি
------------------------

হস্তশিল্প বিকাশ কমিশনার, ভারত সরকারের বস্ত্র মন্ত্রকের দায়েরকৃত একটি আবেদন অনুসারে, নারকেল মালা দিয়ে তৈরি জিনিসপত্রের "কেরালায় নারকেল মালায় পিতলের শিল্পকর্ম" কে ভৌগোলিক নির্দেশক (নিবন্ধকরণ এবং সুরক্ষা) আইন, ১৯৯৯ এর ১৩(১) অনুচ্ছেদের ২০ শ্রেণিতে নিবন্ধীকরণ করা হয়েছে, যা ৩০ নভেম্বর ২০১৫ থেকে কার্যকর হয়েছে।

তথ্যসূত্র
---------

1. ↑  A. Sreedhara Menon (২০০৮)। *Cultural Heritage of Kerala*। D C Books। পৃষ্ঠা 163। আইএসবিএন 9788126419036। সংগ্রহের তারিখ ৩০ জানুয়ারি ২০১৬।
2. 1 2  Debanjali Banerjee। "Coconut Shell Craft"। *Asia InCH Encyclopedia*। Craft Revival Trust a not-for-profit NGO। ৫ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৬।
3. ↑  Government of India (৩০ নভেম্বর ২০১৫)। "Brass broidered coconut shell craft of Kerala - GI Application No. 517" (পিডিএফ): 89। ৩ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জানুয়ারি ২০১৬।
**ব্রজলাল অধিকারী** (১ জুন, ১৯৫০ - ৮ মে, ১৯৮৬) একজন বাঙালি গণ-লোক সঙ্গীত শিল্পী ও মুক্তচিন্তক। সাম্প্রদায়িক আক্রমনে নিহত শহীদ।

প্রারম্ভিক জীবন
---------------

ব্রজলাল অধিকারী জন্মগ্রহণ করেন ত্রিপুরার বাহমনিতে। তাদের আদি বাড়ি অধুনা বাংলাদেশের কুমিল্লা জেলায়। পিতার নাম গৌরাঙ্গ অধিকারী। তিনিও একজন গ্রামীণ কবিয়াল ছিলেন। ব্রজলাল কবিত্বের ক্ষমতা ও শিক্ষা পিতার কাছ থেকে পেয়েছিলেন। অল্পবয়েসে পিতৃহারা হলে অসীম দারিদ্যের মধ্যে তার জীবন কাটে। এসময় তাকে রিকশাচালক, কাঠ বিক্রেতা ইত্যাকার জীবিকার কাজে নিয়োজিত থাকতে হয়। পাশাপাশি গানের চর্চা করেছেন।

চেতনার গান
----------

১৯৭৮ সাকে ত্রিপুরার রাজনৈতিক পটপরিবর্তন হয়। তিনি প্রচুর গণসঙ্গীত রচনা করেছেন এই সময়। লোকগানের সংগে গরীব শ্রমজীবী মানুষের কথা তার গানে উঠে আসে। অবহেলিত লোক সংগীত শিল্পীদের সংগঠিত করার কাজে উদ্যোগী হয়েছিলেন। অসাম্প্রদায়িক ও নবচেতনার জাগরক এই শিল্পী তার পাড়ার নাম রাখেন রাম-রহিম পাড়া।

মৃত্যু
------

৮ মে ১৯৮৬ ভাড়াটে ঘাতকবাহিনীর হাতে গোপনে নিহত হন এই শিল্পী মাত্র ৩৫ বছর বয়েসে।

তথ্যসূত্র
---------

1. 1 2  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৩৫, ২৩৬। আইএসবিএন 81-86806-99-7।
2. ↑  "Pukka bridge inaugurated on Bangeshwar River"। ত্রিপুরা ইন্ডিয়া। ২ মার্চ,২০১৪। সংগ্রহের তারিখ ১১ মার্চ,২০১৭।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
১৯৬৯ সালে তোলা নারকেল ধর্মের ভাসমান প্যাগোডা।  
**নারকেল ধর্ম** (ভিয়েতনামী: *Đạo Dừa* বা *Hòa sơn Tôn giáo*) একটি ধর্ম যা এখন আর পালিত হয় না। ১৯৬৩ সালে দক্ষিণ ভিয়েতনাম এর ''নারকেল রাজত্বে'' এটা প্রতিষ্ঠা লাভ করে। কিছু বৌদ্ধ ও ক্রিশ্চান বিশ্বাসের সংগে প্রতিষ্ঠাতা ভিয়েতনামী স্কলার গুয়েন থান নাম এর শিক্ষার উপর ভিত্তি করে ধর্মটি প্রতিষ্ঠিত। ১৯৭৫ সালে ভিয়েতনাম সরকার ধর্মটিকে নিষিদ্ধ করে। ধর্মটিতে সর্বোচ্চ চার হাজার অনুসারী ছিলো।

অনুশীলন
-------

নারকেল ধর্ম অনুসারীদের শুধুমাত্র নারকেল এবং নারকেল দুধ খেতে উৎসাহ দিতো। এই ধর্মের সন্যাসীগণের নয়জন স্ত্রী রাখার অধিকার ছিলো।

ইতিহাস
------

### জীবনের নারকেল সন্ন্যাসী

১৯৬৩ সালের ভিয়েতনামি পণ্ডিত গুয়েন থান নাম নারকেল ধর্ম প্রতিষ্ঠা করেন। তিনি নারকেল সন্ন্যাসী হিজ কোকোনাটশিপ, বিজয়ের নবী, এবং আংকেল হেই (১৯০৯-১৯৯০) নামে পরিচিত ছিলেন। ফরাসি বিশ্ববিদ্যালয়ে পড়াশোনা করা  নাম দক্ষিণ ভিয়েতনামের বেন ত্রে প্রদেশের নারকেল রাজত্বে একটি ভাসমান প্যাগোডা নির্মাণ করেন। দাবী করা হয়ে থাকে নাম তিন বছর শুধুমাত্র নারিকেল খেয়ে ছিলেন এবং এই সময়ে তিনি একটা ছোট পাথরের উপর বসে ধ্যান করেন। নাম ১৯৭১ সালের দক্ষিণ ভিয়েতনামের রাষ্ট্রপতি নির্বাচনে একজন প্রার্থী ছিলেন। নির্বাচনে হেরে গিয়ে তিনি নারিকেল রাজ্যে ফিরে যান। পাগলাটে ব্যবহার সত্ত্বেও সাইগন সরকার তাকে শ্রদ্ধা করতো এবং ধর্মের মানুষ বলে অভিহিত করতো। নাম সর্বদা গলায় ক্রুশকাঠ ঝুলিয়ে রাখতেন এবং বৌদ্ধদের মত আলখাল্লা পরতেন।

### জনমিতি ও উন্নয়ন

বিশ্বব্যাপী নারিকেল ধর্মের চারহাজার সমর্থক ছিলো। উল্লেখযোগ্য অনুসারীদের মধ্যে ছিলেন আমেরিকান উপন্যাসিক জন স্টেইনবেকের পুত্র জন স্টেইনবেক ফোর। ১৯৭৫ সালে ভিয়েতনাম সরকার নারকেল ধর্মকে নিষিদ্ধ ঘোষণা করে।

তথ্যসূত্র
---------

1. ↑  Pillow, Tracy (২০০৪)। *Bringing Our Angel Home*। iUniverse। পৃষ্ঠা 106। আইএসবিএন 9781469714011।
2. ↑  Ehrhart, William Daniel (১৯৮৭)। *Going back: an ex-marine returns to Vietnam*। McFarland। আইএসবিএন 9780899502786।
3. ↑  Dodd, Jan (২০০৩)। *The Rough guide to Vietnam* (4 সংস্করণ)। Rough Guides। পৃষ্ঠা 142। আইএসবিএন 9781843530954।
4. ↑  Vu Trinh (১৯৭৪)। "The Coconut Monk"। Vietspring। ১ মে ২০১৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৭।
**ক্যালাম স্কট ম্যাকলিওড** (জন্ম: ১৫ নভেম্বর, ১৯৮৮) ল্যানার্কশায়ারের গ্লাসগো এলাকায় জন্মগ্রহণকারী পেশাদার স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য **ক্যালাম ম্যাকলিওড** দলে উদ্বোধনী ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন।

প্রারম্ভিক জীবন
---------------

শুরুতে ড্রাম্পেলিয়ার ক্রিকেট ক্লাবে খেলেন ম্যাকলিওড। এরপর স্কটিশ জাতীয় ক্রিকেট লীগের প্রিমিয়ার বিভাগে আডিংসটন ক্রিকেট ক্লাবে যোগ দেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশ নেন। বয়সভিত্তিক দলে প্রায় ৭০ খেলায় অংশগ্রহণ করেন। এরপর ২০০৬ মৌসুমে ওয়ারউইকশায়ার দলের পক্ষে অনূর্ধ্ব-১৭, অনূর্ধ্ব-১৯ ও দ্বিতীয় একাদশে প্রতিনিধিত্ব করেন। ২০০৭ সালে চুক্তি নবায়ণের পর দ্বিতীয় একাদশের পক্ষে সর্বোচ্চ উইকেট সংগ্রহকারী ছিলেন ও কাউন্টি দলের ভোটে বর্ষসেরা দ্বিতীয় একাদশ খেলোয়াড় মনোনীত হন।

আন্তর্জাতিক ক্রিকেট
-------------------

২০০৭ সালে সংযুক্ত আরব আমিরাতে অনুষ্ঠিত আন্তর্মহাদেশীয় কাপে স্কটল্যান্ডের পক্ষে প্রথম-শ্রেণীর ক্যাপ পড়ার গৌরব অর্জন করেন। এরফলে তিনি সর্বকনিষ্ঠ স্কটিশ খেলোয়াড়ের মর্যাদা পান। ১৮ আগস্ট, ২০০৮ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। খেলায় তিনি ১১ বল মোকাবেলা করে অপরাজিত ১০\* রান সংগ্রহ করেন। কিন্তু বৃষ্টির কারণে খেলা পরিত্যক্ত ঘোষিত হয়।

বিতর্ক
------

জুন, ২০০৯ সালের প্রথমদিকে আইসিসি বিশ্ব টুয়েন্টি২০ ক্রিকেট প্রতিযোগিতাকালীন ওয়ারউইকশায়ারের কোচিং কর্মকর্তা ম্যাকলিওডের বোলিংয়ের ধরনে ত্রুটি শনাক্ত করেন। জুলাই, ২০১০ সালে আন্তঃমহাদেশীয় কাপে কানাডার বিপক্ষে ৬ উইকেট প্রাপ্তির পর আম্পায়ারগণ আইসিসি বরাবরে তার বোলিং পর্যবেক্ষণ সংক্রান্ত বিষয়ে প্রতিবেদন প্রেরণ করেন।

ওয়ারউইকশায়ার ও ক্রিকেট স্কটল্যান্ড কর্তৃপক্ষ তার বোলিং সংশোধনে সহায়তা করে। তারপর আইসিসি কর্তৃপক্ষ বোলিং বিশ্লেষণ করে ঘরোয়া, জাতীয় ও আন্তর্জাতিক প্রতিযোগিতায় বোলিংয়ে উপযোগী হিসেবে গণ্য করে। এ সময় তিনি ব্যাটিংয়ে মনোযোগী হন।

তথ্যসূত্র
---------

1. ↑  *MacLeod offered two-year deal by Warwickshire*, ESPNcricinfo, ১৮ নভেম্বর ২০০৭, সংগ্রহের তারিখ ৭ মে ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *MacLeod bowling action reported*, BBC Sport, ৭ জুলাই ২০০৯, সংগ্রহের তারিখ ৭ মে ২০১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* CricketArchive statistics
* cricinfo

| * দে
* স
স্কটল্যান্ড দল - ২০১৫ ক্রিকেট বিশ্বকাপ |
| --- |
| 
* ১. মমসেন (অঃ)
* ৪. ডেভি
* ৬. কোলম্যান
* ৮. ওয়ার্ডল
* ৯. ক্রস (†)
* ১০. ম্যাকলিওড
* ১৪. মচন
* ১৫. কোয়েতজার (সহঃ অঃ)
* ৪২. টেলর
* ৪৪. বেরিংটন
* ৪৫. ইভান্স
* ৫০. শরীফ
* ৭৭. মজিদ
* লিস্ক
* গার্ডিনার

 |  |
| 
* কোচ: নিউজিল্যান্ড গ্রান্ট ব্র্যাডবার্ন
* সহকারী ও ফিল্ডিং কোচ: স্কটল্যান্ড ক্রেগ রাইট
* ক্রিকেট পরিচালক: স্কটল্যান্ড অ্যান্ডি টেনান্ট

 |
তথ্য ও যোগাযোগ প্রকৌশল ল্যাব
**তথ্য ও যোগাযোগ প্রকৌশল** বা **আইসিই** কয়েকটি বিশ্ববিদ্যালয়ে একটি একাডেমিক প্রোগ্রাম হিসাবে পাঠদান করানো হয় যা তথ্য প্রযুক্তি ক্ষেত্রগুলিকে সংহত করে।

বেশিরভাগ বিশ্ববিদ্যালয়ে তথ্য ও যোগাযোগ প্রকৌশল (আইসিই) বিভাগ তথ্য ও যোগাযোগ প্রকৌশল (আইসিই) - তে স্নাতকোত্তর বিজ্ঞান (প্রকৌশল) ৪ বছরের একটি কোর্স প্রস্তাব করে।

প্রোগ্রামটি সারা দেশে আইটি পেশাদারদের ক্রমবর্ধমান চাহিদা সন্তুষ্ট করার জন্য ডিজাইন করা হয়েছে। এটি শিক্ষার্থীদের কম্পিউটার বিজ্ঞান, যোগাযোগ প্রকৌশল এবং তথ্য প্রযুক্তির বিস্তৃত জ্ঞান অর্জন করার সুযোগ দেয়। তাছাড়া গণিত, ইলেকট্রিক্যাল ইঞ্জিনিয়ারিং, যোগাযোগ প্রকৌশল, সাধারণ বিজ্ঞান, কমার্স অ্যান্ড আর্টস কোর্স পর্যাপ্ত পরিমাণে রয়েছে।

তথ্য ও যোগাযোগ প্রকৌশল (আইসিই) হার্ডওয়্যার এবং সফটওয়্যার, পাশাপাশি নেটওয়ার্কিং ও টেলিযোগাযোগ প্রযুক্তির কম্পিউটার সিস্টেমগুলি ডিজাইন ও উন্নয়ন করার তত্ত্ব ও অনুশীলনকে আচ্ছাদন করে।

প্রোগ্রামটি কম্পিউটার, মোবাইল ফোন, কম্পিউটার সফ্টওয়্যার এবং নেটওয়ার্ক সংরক্ষণ, প্রক্রিয়া, প্রেরণ, পুনরুদ্ধার এবং তথ্য ম্যানিপুলেট করার মতো ইলেকট্রনিক ডিভাইসগুলি ব্যবহার করে। এটি একটি নমনীয় কোর্স কাঠামো, যেখানে শিক্ষার্থীরা পরবর্তী প্রজন্মের প্রযুক্তি বিভাগগুলির একটি বিভাগ অধ্যয়ন করতে বেছে নিতে পারে। যেমনঃ ডিজিটাল মিডিয়া এবং গেমস, এন্টারপ্রাইজ ইনফরম্যাটিকস, এনার্জি ইনফরম্যাটিক্স, কম্পিউটেশনাল গণিত, বৈজ্ঞানিক কম্পিউটিং এবং মেডিকেল / জৈব-তথ্যপূর্ণ। এই মূল বিষয় কম্পিউটার বিজ্ঞান এবং তথ্য প্রযুক্তি বিষয়ক একটি কঠিন তাত্ত্বিক এবং প্রয়োগিক পটভূমি প্রদান করে।

বিস্তারিত
---------

তথ্য ও যোগাযোগ প্রকৌশল (আইসিই) তথ্য প্রযুক্তির (আইটি) প্রকৌশল শাখা যা সম্প্রতি একটি বিশেষ বিষয় হিসাবে আবির্ভূত হয়েছে কারণ এটির ব্যবহার ক্রমশ বৃদ্ধি পাচ্ছে। প্রকৌশলীর এই শাখায়, শিক্ষার্থীদের যোগাযোগ ব্যবস্থা সম্পর্কে শিক্ষা দেওয়া হয় যার অধীনে তারা বেতার সিস্টেম ডিজাইন, রাডার সিস্টেম এবং কম্পিউটেশাল ইলেক্ট্রোম্যাগনেটিক সম্পর্কে জানতে পারে। অন্যান্য দিক যা শিক্ষার্থীরা জানতে পারবে সেগুলো স্যাটেলাইট যোগাযোগ ও টেলিযোগাযোগ ব্যবস্থা সম্পর্কিত যা মোবাইল ফোন এবং ইন্টারনেট প্রযুক্তির জন্য অত্যন্ত গুরুত্বপূর্ণ। এই কোর্সের মাধ্যমে, ভয়েস, ভিজুয়াল এবং ডেটা দ্বারা অবিলম্বে সংযোগটি কীভাবে সরবরাহ করতে হয় তা শিক্ষার্থীরা জানতে পারে।

### বিশেষ ক্ষেত্রসমূহ

* কম্পোনেন্ট ভিত্তিক প্রযুক্তি
* তথ্য যোগাযোগ এবং নেটওয়ার্কিং
* তথ্য প্রযুক্তি এবং ডাটাবেস ম্যানেজমেন্ট সিস্টেম
* নেটওয়ার্ক ডিজাইন নিরাপত্তা এবং ব্যবস্থাপনা
* স্যাটেলাইট যোগাযোগ
* ওয়্যারলেস যোগাযোগ নেটওয়ার্ক
* মোবাইল যোগাযোগ এবং কম্পিউটিং

তথ্যসূত্র
---------

1. ↑  "Department of ICE, NSTU"। ১৬ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৯।
2. ↑  "Department of ICE, Rangpur Engineering College"। ২৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৯।
3. ↑  Information and Communication Engineering, Education Asia[*স্থায়ীভাবে অকার্যকর সংযোগ*]

আরও পড়ুন
---------
**হাসান নাসির** (ইংরেজি: Hasaan Nasir) (১ জানুয়ারি, ১৯২৮—১৩ নভেম্বর, ১৯৬০) তেলেঙ্গানা বিপ্লব ও পাকিস্তানি সাম্যবাদী আন্দোলনের নেতা ছিলেন। তিনি ছিলেন পাকিস্তান কমিউনিস্ট পার্টির অন্যতম প্রধান।

সাম্যবাদী আন্দোলন
-----------------

হাসান নাসির ব্রিটিশ ভারতের দক্ষিণ হায়দ্রাবাদে অভিজাত মুসলিম পরিবারে জন্মগ্রহণ করেন। তিনি ছিলেন নবাব মুহসিন উল মুলক এর বংশোদ্ভূত ব্যক্তি। কেমব্রিজ এ পড়াশোনাকালে সাম্যবাদে আকৃষ্ট হন তিনি। ভারতের তেলেঙ্গানা বিপ্লবে অংশগ্রহণ করেছিলেন। ভারত বিভাজনের পর ১৯৪৭ সালে পাকিস্তান চলে যান হাসান। কমিউনিস্ট আন্দোলনে যুক্ত হওয়ার কারণে সেদেশের শাসকদের বিরাগভাজন হয়ে পড়েন। অভিজাত পরিবারে জন্ম নিলেও তিনি শাসকবিরোধী অবস্থান নিয়েছিলেন। তিনি পাকিস্তানে নিষিদ্ধ কমিউনিস্ট পার্টির সম্পাদক হন। করাচীতে ছাত্র শ্রমিক ও কৃষকদের আন্দোলনের সঙ্গে জড়িত ছিলেন নাসির। তদানীন্তন শাসক গোষ্ঠী গণতান্ত্রিক আন্দোলন নিষিদ্ধ করলে তিনি অন্তরীন অবস্থায় চলে যান।

মৃত্যু
------

১৯৬০ সালে তাকে লাহোর শহরে লাহোর দুর্গে ধরে নিয়ে যাওয়া হয় ও সন্দেহ করা হয় অত্যাচারের পর মেরে ফেলা হয়েছিল।

স্মরণ
-----

পাকিস্তানের প্রগতিশীল সাহিত্যিক সাংবাদিক সিবতে হাসানের বই 'শের- ই- নিগারন' তে হাসান নাসিরের কথা আছে। তার ওপরে রচিত ইশাক মহম্মদের বইএর নাম 'হাসান নাসির কি শাহাদাত'

তথ্যসূত্র
---------

1. 1 2  "Hasan Nasir, 1928-1960"। *thefridaytimes.com*। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৭।
**পশ্চিমবঙ্গের তথ্য ও সংস্কৃতি বিষয়ক বিভাগ**, পূর্বে **তথ্য ও জনসংযোগ বিভাগ** নামে পরিচিত ছিল, এটি বাংলা সরকারের একটি মন্ত্রণালয়। এটি একটি নোডাল মন্ত্রণালয় যা প্রধানত রাজ্যের তথ্য, সংস্কৃতি, চলচ্চিত্র এবং প্রত্নতাত্ত্বিক ঐতিহ্য সম্পর্কিত কার্যকলাপের জন্য দায়ী। বিভাগের প্রধান উদ্দেশ্যগুলি হল বিভিন্ন মিডিয়ার মাধ্যমে রাজ্য সরকারের কর্মকাণ্ড ও অর্জন সম্পর্কে তথ্য প্রচার করা, মন্ত্রী ও অন্যান্য ঊর্ধ্বতন সরকারি কর্মকর্তাদের মিডিয়া এবং অন্যান্য উত্সের মাধ্যমে প্রতিফলিত জনসাধারণের প্রতিক্রিয়া সম্পর্কে সচেতন রাখা, বাংলা প্রচার ও সংরক্ষণ করা। সাংস্কৃতিক ঐতিহ্য (লোক সংস্কৃতি সহ), পশ্চিমবঙ্গের প্রত্নতাত্ত্বিক ঐতিহ্য সংরক্ষণ করা, বিশিষ্ট ও গুরুত্বপূর্ণ ব্যক্তিত্বদের সাথে সমন্বয় করা এবং চলচ্চিত্র, থিয়েটার, শিল্প ইত্যাদি সম্পর্কিত সমস্ত কার্যক্রমের সুবিধার্থে, রাষ্ট্রীয় অনুষ্ঠানের আয়োজন করা এবং ভারতীয় ও বিদেশী পর্যটকদের আতিথেয়তা প্রসারিত করা।

মন্ত্রকীয় দল
-------------

মন্ত্রী পর্যায়ের দলটির নেতৃত্বে আছেন তথ্য ও সংস্কৃতি বিষয়ক মন্ত্রিপরিষদ মন্ত্রী, যারা প্রতিমন্ত্রীদের দ্বারা সমর্থিত হতে পারে বা নাও পারে। মন্ত্রীদের কার্যালয় এবং মন্ত্রণালয় পরিচালনার জন্য বেসামরিক কর্মচারীদের দায়িত্ব দেওয়া হয়।

মন্ত্রকের বর্তমান প্রধান হলেন মমতা বন্দ্যোপাধ্যায় যিনি একইসাথে পশ্চিমবঙ্গের মুখ্যমন্ত্রী।

তথ্যসূত্র
---------

1. 1 2 3 4  Official Departmental Website of the Ministry of Information & Cultural Affairs  ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
**হাই পারফরমেন্স প্রোগ্রাম** টেস্ট এবং অ-টেস্ট খেলুড়ে দেশগুলির মধ্যেকার দূরত্ব কমাতে আন্তর্জাতিক ক্রিকেট কাউন্সিলের একটি উদ্যোগ।প্রোগ্রামটি ২০০৩ ক্রিকেট বিশ্বকাপকে লক্ষ্য রেখে শীর্ষ সহযোগী সদস্য দলগুলির প্রস্তুতির উদ্দেশ্য নিয়ে ২০০১ সালে চালু করা হয়েছিল। সহযোগী সদস্য ও পূর্ণ সদস্যদের মধ্যে পার্থক্য কমিয়ে আনার প্রয়াসে বিশ্বকাপ প্রতিযোগিতার পরেও প্রোগ্রামটি চালানো অব্যাহত থাকে।

২০০৬/২০০৭ সালে, ছয় সহযোগী সদস্য যারা ২০০৭ বিশ্বকাপে খেলার যোগ্যতা অর্জন করেছিল তাদেরকে, অতিরিক্ত অর্থায়ন, আইসিসি বৈশ্বিক ক্রিকেট একাডেমিতে নিয়মিত প্রশিক্ষণ নেয়ার জন্য সুযোগ দেয়া হয় এবং শীর্ষ প্রতিপক্ষের বিরুদ্ধে অনুশীলন করার অতিরিক্ত সুযোগ দেয়া হয়। এই দেশগুলি ছিল কেনিয়া, কানাডা, বারমুডা, নেদারল্যান্ডস, স্কটল্যান্ড এবং আয়ারল্যান্ড।

এপ্রিল ২০০৭ অনুসারে, ডেনমার্ক ও নামিবিয়া উভয় এই প্রোগ্রামের অংশ হয়। তারা জুনে আর্জেন্টিনা এবং উগান্ডার সাথে যোগদান করে যারা ২০০৭ আইসিসি বিশ্ব ক্রিকেট লীগ বিভাগ তিনের ফাইনালে যাওয়ার পর এই প্রোগ্রামে যোগ দেয়ার সুযোগ লাভ করে।

তথ্যসূত্র
---------

1. ↑  "Cricket Quarterly, June 2009" (পিডিএফ) (ইংরেজি ভাষায়)। আন্তর্জাতিক ক্রিকেট কাউন্সিল। ২০১১-০৭-২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৮-২৯।
**সৈয়দ শুব্বর ইব্রাহিম আলাউই আলমুসাউই** (আরবি: سيد شبر علوي‎‎‎, ইংরেজি: Sayed Shubbar Alawi; জন্ম: ১১ আগস্ট ১৯৮৫; **সৈয়দ শুব্বর আলাউই** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালদিয়াহ এবং বাহরাইন জাতীয় দলের হয়ে গোলরক্ষক হিসেবে খেলেন।

২০০৩–০৪ মৌসুমে, বাহরাইনী ক্লাব আল ইত্তিহাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদের হয়ে ২ মৌসুম অতিবাহিত করার পর ২০০৫–০৬ মৌসুমে তিনি বুসাইতিনে যোগদান করেছেন। বুসাইতিনে ৮ মৌসুম অতিবাহিত করার পর রিফফার সাথে চুক্তি স্বাক্ষর করেছেন; মাঝে তিনি এক মৌসুমের জন্য ওমানী ক্লাব সাহামের হয়ে ধারে খেলেছেন। পরবর্তীকালে, তিনি আল নাজমার হয়ে খেলেছেন। ২০২১–২২ মৌসুমে, তিনি রিফফা হতে বাহরাইনী ক্লাব আল খালদিয়াহে যোগদান করেছেন।

শুব্বর ২০০৯ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।

প্রারম্ভিক জীবন
---------------

সৈয়দ শুব্বর ইব্রাহিম আলাউই আলমুসাউই ১৯৮৫ সালের ১১ই আগস্ট তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৯ সালের ২৩শে মার্চ তারিখে, ২৩ বছর, ৭ মাস ও ১২ দিন বয়সে, ডান পায়ে ফুটবল খেলায় পারদর্শী শুব্বর জিম্বাবুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৫–২ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে শুব্বর মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৯ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০০৯ | ১ | ০ |
| ২০১৭ | ৬ | ০ |
| ২০১৮ | ৮ | ০ |
| ২০১৯ | ৭ | ০ |
| ২০২০ | ১ | ০ |
| ২০২১ | ২ | ০ |
| সর্বমোট | ২৫ | ০ |

তথ্যসূত্র
---------

1. ↑  "Sayed Shubbar Ebrahim Alawi"। *BFA*। ৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৮।
2. ↑  "البحرين تسحق زيمبابوي بخماسية وديا استعدادا لمواجهة اليابان"। *kooora.com*। সংগ্রহের তারিখ ১১ সেপ্টেম্বর ২০১৮।
3. ↑  "Bahrain vs. Zimbabwe (5:2)"। *www.national-football-teams.com*। সংগ্রহের তারিখ ২৬ জানুয়ারি ২০১৯।
4. ↑  Strack-Zimmermann, Benjamin (২৩ মার্চ ২০০৯)। "Bahrain vs. Zimbabwe (5:2)"। *National Football Teams*। সংগ্রহের তারিখ ১৯ নভেম্বর ২০২১।

বহিঃসংযোগ
---------

* সকারওয়েতে সৈয়দ শুব্বর আলাউই (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সৈয়দ শুব্বর আলাউই (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সৈয়দ শুব্বর আলাউই (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সৈয়দ শুব্বর আলাউই (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সৈয়দ শুব্বর আলাউই (ইংরেজি) উইকিউপাত্তে এটি সম্পাদনা করুন
অস্ট্রেলিয়ার **হাইওয়ে ১** হ'ল হাইওয়েগুলির একটি নেটওয়ার্ক, যা দেশকে প্রদক্ষিণ করে মূল ভূখণ্ডের সমস্ত রাজ্যের রাজধানীক যুক্ত করে। প্রায় ১৪,৫০০ কিলোমিটার (৯,০০০ মাইল) দীর্ঘ এই মহাসড়কটি ট্রান্স-সাইবেরিয়ান হাইওয়ে (১১,০০০ কিলোমিটার বা ৬,৮০০ মাইল) এবং ট্রান্স-কানাডা হাইওয়েকে (৮,০৩০ কিমি বা ৪,৯৯০ মাইল) ছাড়িয়ে বিশ্বের দীর্ঘতম জাতীয় হাইওয়ে বা মহাসড়ক। হাইওয়ে নেটওয়ার্কের একটি অংশে প্রতিদিন দশ মিলিয়নেরও বেশি লোক যাত্রা করে।

ইতিহাস
------

১৯৫৫ সালে গৃহীত জাতীয় পথ সংখ্যাকরণ ব্যবস্থার অংশ হিসাবে হাইওয়ে ১ তৈরি করা হয়। এই রুট বা পথটি রাজ্য এবং স্থানীয় রাস্তা এবং ট্র্যাকগুলির বিদ্যমান নেটওয়ার্ক থেকে সংকলিত হয়। হাইওয়ে ১ হ'ল একমাত্র পথ, যেটি উত্তরের অঞ্চল'সহ অস্ট্রেলিয়ার সমস্ত রাজ্য জুড়ে পৌঁছনোর একমাত্র পথ। অন্যান্য জাতীয় রুটের অনেকগুলি হাইওয়ে ১ এর শাখা প্রশাখা।

মূল হাইওয়ে ১ স্কিমের অধীনে, প্রধান রুটের সমান্তরালভাবে চলতে থাকা কয়েকটি বড় ট্র্যাফিক রুটকে **জাতীয় রুট বিকল্প ১** হিসাবে মনোনীত করা হয়। এই রুটের নামগুলি বেশিরভাগই রাজ্য রুট উপাধি দ্বারা পরিবর্তন করা হয় বা বিভাগটি কোন রাজ্যে রয়েছে তার উপর নির্ভর করে একটি আলফা-সংখ্যাগত রুট উপাধি দ্বারা প্রতিস্থাপন করা হয়। বিকল্প ১ উপাধির উদাহরণ হ'ল ড্যান্ডেনং থেকে ভিক্টোরিয়ার দক্ষিণ মেলবোর্ন পর্যন্ত বিস্তৃত পুরাতন প্রিন্সস হাইওয়ে।

তথ্যসূত্র
---------

1. ↑  "Journeys" (পিডিএফ)। Tourism Australia। ডিসেম্বর ২০১০। ২২ ফেব্রুয়ারি ২০১১ তারিখে মূল (PDF) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৩।
2. 1 2  Taylor, David (২০১২)। *The Highway One travel companion. Volume 1, Melbourne to Tweed Heads*। Salisbury, Queensland: Boolarong Press। পৃষ্ঠা 9। আইএসবিএন 9780987218902। ৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।

বহিঃসংযোগ
---------

* Male, Andrew। "National Highway One"। Australian Broadcasting Corporation। ৪ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০০৭।
**হাইডেলবার্গ** (/ˈhaɪdəlbɜːrɡ/) জার্মানির দক্ষিণ-পশ্চিমে নেকার নদীর তীরে অবস্থিত বাডেন-ভুর্টেমবার্গ এর এর একটি বিশ্ববিদ্যালয় শহর । ২০১৬ সালের আদমশুমারিতে, এর জনসংখ্যা ছিল ১৫৯,৯১৪, যার মধ্যে প্রায় এক চতুর্থাংশ ছাত্র । 

হাইডেলবার্গ ফ্র্যাঙ্কফুর্ট এর ৭৮ কিমি (৪৮ মা) দক্ষিণে অবস্থিত। হাইডেলবার্গ বাডেন-ভুর্টেমবার্গের পঞ্চম বৃহত্তম শহর। হাইডেলবার্গ জনবহুল  রাইন-নেকার মেট্রোপলিটন অঞ্চল এর একটি অংশ।

হাইডেলবার্গ বিশ্ববিদ্যালয়, ১৩৮৬ সালে প্রতিষ্ঠিত, জার্মানির প্রাচীনতম এবং ইউরোপের অন্যতম নামীদামী বিশ্ববিদ্যালয়। হাইডেলবার্গ জার্মানির একটি বৈজ্ঞানিক কেন্দ্র এবং এর বিশ্ববিদ্যালয় সংলগ্ন পুনরায় গবেষণামূলক সুবিশাল ইউরোপীয় অণুবিজ্ঞান পরীক্ষাগার এবং চারটি ম্যাক্স প্ল্যাঙ্ক ইনস্টিটিউট এর আবাসস্থল।

ভূগোল
-----

The districts of Heidelberg
হাইডেলবার্গ নেকারের নীচের অংশের বাম তীরে ওডেনওয়াল্ড এর খাড়া উপত্যকায় অবস্থিত এটি কেনিগস্টুহল (৫৬৮ মি) এবং গাইসবার্গ (৩৭৫ মি) পর্বতমালার সাথে সীমাবদ্ধ। নেকার এখানে পূর্ব-পশ্চিম দিকে প্রবাহিত হয়েছে। নদীর ডান তীরে, হিলিঞ্জেনবার্গ পর্বতটি ৪৪৫ মিটার উচ্চতায় উঠে গেছে। নেকার রাইন প্রায় [২২ কিলোমিটার উত্তর-পশ্চিমে ম্যানহাইম এ প্রবাহিত হয়েছে। বিশ শতকের সময়গুলি বার্গস্ট্রায় বরাবর নেকার উপত্যকা থেকে ওডেনওয়াল্ড পাহাড়ের উপর দিয়ে চলমান একটি গ্রামে সংহত হয়েছিল।
হাইডেলবার্গ ইউরোপীয় হাঁটাপথ ই১ (সুইডেন - উম্বরিয়া) এ অবস্থিত।

### প্রশাসনিক কাঠামো

হাইডেলবার্গ হ'ল একক কর্তৃপক্ষ রেজিওরংসবেজির্ক কার্লসরুহে এর মধ্যে। রহিন-নেকার-ক্রেইস গ্রামাঞ্চল জেলা এটি ঘিরে রয়েছে এবং শহরে এর আসন রয়েছে যদিও শহরটি জেলার অংশ নয়। হাইডেলবার্গ রাইন-নেকার মেট্রোপলিটন অঞ্চলের একটি অংশ, প্রায়শই রাইন-নেকার ট্রায়াঙ্গল হিসাবে পরিচিত।

এই অঞ্চলটি রাজ্য এর হেসেন এর দক্ষিণ অংশ, রাইনল্যান্ড-প্যালাটিনেট রাজ্যের দক্ষিণাঞ্চল (প্রশাসনিক জেলাগুলি) নিয়ে গঠিত। ম্যানহাইম এবং হাইডেলবার্গ এবং রাইন-নেকার-ক্রেইস এর পৌরসভা রাইন-নেকার ট্রায়াঙ্গেল ২০০৫ সালে একটি ইউরোপীয় মহানগর অঞ্চল হয়ে ওঠে।

হাইডেলবার্গ শহরের ছয়টি সেক্টরে ভাগ করা ১৫ টি জেলা নিয়ে গঠিত। কেন্দ্রীয় অঞ্চলে হ'ল আলস্টাডেট (ওল্ড টাউন), বার্হিম এবং ওয়েস্টস্ট্যাড; উত্তরে, নিউইনহিম এবং হ্যান্ডসচুহসেম; পূর্বে, জিগেলহাউসেন এবং শ্লেয়ারবাচ; দক্ষিণে, স্যস্তস্টাট, রোহরবাচ, এমার্টসগ্রুন্ড এবং বক্সবার্গ; দক্ষিণ-পশ্চিমে, কির্চিম; পশ্চিমে, ফ্যাফেনগ্রানড, উইবলিংগেন এবং ওয়েস্টস্ট্যাড এবং উইব্লিনজেনের জমিতে  *বাহনস্টাড্ট*  নামে একটি নতুন জেলা নির্মিত হয়েছে। নতুন জেলাতে প্রায় 5,000-6,000 বাসিন্দা এবং 7,000 জন কর্মসংস্থান পাবেন। মার্কিন সশস্ত্র বাহিনী চলে যাওয়ার পরে প্যাট্রিক হেনরি ভিলেজে 10,000,000-15,000 বাসিন্দাদের জন্য আরও নতুন আবাসিক স্থান উপলব্ধ করা হয়েছিল।

### প্রতিবেশী কমুনস

নিম্নলিখিত শহরগুলি এবং কমুন হাইডেলবার্গের সীমান্ত পশ্চিমে এবং ঘড়ির কাঁটার দিক দিয়ে শুরু: এডিনজেন-নেকারহাউসেন, ডসসেনহিম, শিরিহিম, উইলহেমসফিল্ড) , শোনাউ, নেকারজেমেন্ড, বামমেন্টাল, গাইবার্গ, লেইমেন, সন্ধাউসেন, অফটারহাইম, প্ল্যাঙ্কস্ট্যাড, এপেলহিম (রেহেন-নেকার-ক্রেইস এর সমস্ত অংশ) এবং ম্যানহাইম।

তথ্যসূত্র
---------

1. ↑  Albers, Jürgen। "Daten und Fakten – Studierende und Wissenschaftlicher Nachwuchs – Universität Heidelberg"। *www.uni-heidelberg.de*। সংগ্রহের তারিখ ২০১৮-০৪-১৫।
2. ↑  "Konversion Heidelberg - Startseite Konversion"। *www.heidelberg.de*।
**মানবাধিকারের জন্য নারী** (ডব্লিউএইচআর) হল একটি সংগঠন যা নেপালের অবিবাহিত মহিলাদের রাজনৈতিক, সামাজিক, সাংস্কৃতিক ও অর্থনৈতিক অধিকার সুরক্ষিত করার জন্য কাজ করে। এটি লিলি থাপা দ্বারা প্রতিষ্ঠিত হয়েছিল। এটি ৭৩টি জেলা এবং ১৫৫০টি গ্রাম উন্নয়ন কমিটিতে কাজ করে, যার মধ্যে ১০০,০০০ অবিবাহিত মহিলা সদস্য রয়েছে।

পটভূমি
------

লিঙ্গ বৈষম্য নেপালের মুখোমুখি একটি দেশের কঠোর এবং লজ্জাজনক বাস্তবতা এবং এমন একটি দেশ যা অগ্রগতির পথে অগ্রসর হয় ও আধুনিকতা অর্জনের লক্ষ্য রাখে। নারীর বিরুদ্ধে সহিংসতা ব্যাপক এবং আজ অবধি, তীব্র দারিদ্র্য, অসমতা এবং প্রান্তিকতা বিশেষ করে অবিবাহিত মহিলাদের ক্ষেত্রে চিহ্নিত করা হয়েছে। গবেষণা স্পষ্টভাবে পুরুষ-শাসিত সমাজের প্রাচীন রীতিনীতির কারণে নেপালের নারীদের ভয়াবহ পরিস্থিতি নির্দেশ করে। ২০১১ সালের নেপাল জনস্বার্থ জরিপ অনুযায়ী, ১৫-৪৯ বছর বয়সী প্রতি পাঁচজন মহিলার মধ্যে একজন তাদের জীবনে অন্তত একবার পারিবারিক সহিংসতার সম্মুখীন হয়। বিয়ের বৈধ বয়স ২০ বছর হওয়া সত্ত্বেও, ৪১% মহিলা ১৮ বছর বয়স হওয়ার আগেই বিয়ে করেন। নেপালের ২০১৫ সালের সংবিধানে স্বামী-স্ত্রীর সম্পত্তির সমান অধিকার প্রতিষ্ঠা করা হয়েছে, যার ফলে লিঙ্গ বৈষম্য নিষিদ্ধ করা হয়েছে। নেপালের সিভিল কোড অবশ্য অবিবাহিত কন্যাদের উত্তরাধিকারের অধিকারকে সীমাবদ্ধ করে, কারণ এটি স্বয়ংক্রিয়ভাবে ধরে নেওয়া হয় যে একবার বিয়ে হয়ে গেলে তারা তাদের স্বামীর মাধ্যমে সম্পত্তিতে প্রবেশাধিকার পাবে।

সম্পর্কে
--------

নেপালের নারীরা দৈনন্দিন জীবনের বিভিন্ন ক্ষেত্রে ব্যাপক বৈষম্যের শিকার হন। হোক সেটা সাংস্কৃতিক বা স্থানীয় ঐতিহ্য, বা এমনকি কিছু আইন ও নীতি; নারীকে সব ধরনের কলঙ্ক-চালিত পথরোধের সম্মুখীন হতে হবে। বিধবাদের (অবিবাহিত মহিলাদের) অবস্থা আরও খারাপ, কারণ তারা সমাজের বিস্তৃত দৃষ্টিভঙ্গি দ্বারা অন্যায়ভাবে নির্যাতিত এবং প্রান্তিক।

তথ্যসূত্র
---------

1. ↑  "All the single ladies"। এপ্রিল ৩০, ২০১৩। জুলাই ১৫, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০২৩।
2. ↑  "Women For Human Rights ( WHR ) | About Us"। WHR। সংগ্রহের তারিখ ২০১৪-০২-১৬।
3. ↑  "Beyond the Bottom Line: Lily Thapa's Women for Human Rights"। BeInkandescent। ২০১৬-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৪-০২-১৬।
4. ↑  "Nepal`s single women instigate much needed change"। Ips.org। ২০১১-০৩-০৭। সংগ্রহের তারিখ ২০১৪-০২-১৬।
**ম্খাস-গ্রুব-শাক্য-ল্হা-দ্বাং** (ওয়াইলি: *mkhas grub shAkya lha dbang*) (১৫৮৬-১৬৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম দ্কোন-র্দোর-স্প্রুল-স্কু (ওয়াইলি: *dkon rdor sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ম্খাস-গ্রুব-শাক্য-ল্হা-দ্বাং ১৫৮৬ খ্রিষ্টাব্দে তিব্বতের কোংপো নামক স্থানে জন্মগ্রহণ করেন। তার পিতার নাম ছিল ব্স্তান-স্রুং (ওয়াইলি: *bstan srung*) এবং মাতার নাম ছিল দ্পাল-মো-স্গ্রোল-মা (ওয়াইলি: *dpal mo sgrol ma*)। ঙ্গাগ-দ্বাং-নাম-ম্খা'-র্গ্যা-ম্ত্শো (ওয়াইলি: *ngag dbang nam mkha' rgya mtsho*) নামক ফান-ব্দে (ওয়াইলি: *phan bde*) বৌদ্ধবিহারের প্রধান তাকে শিক্ষার্থীর শপথ ও ভিক্ষুর শপথ প্রদান করেন। ১৬০৪ খ্রিষ্টাব্দে তিনি ফান-ব্দে (ওয়াইলি: *phan bde*) বৌদ্ধবিহারের প্রধান রূপে অধিষ্ঠিত হন এবং সায়ত্রিশ বছর এই পদে থাকেন। এই সময় তিনি বিহারে মৈত্রেয় মন্দির, হেরুকা মন্দির ও প্রার্থনা গৃহ নির্মাণ করান। তিনি গৌতম বুদ্ধ ও বোধিসত্ত্ব ছাড়াও অতীশ দীপঙ্কর, ত্সোং-খা-পা-ব্লো-ব্জাং-গ্রাগ্স-পা, সাংস-র্গ্যাস-'ব্যুং-গ্নাস, ছোস-ক্যি-র্গ্যাল-পো প্রভৃতি বিভিন্ন বিখ্যাত বৌদ্ধের মূর্তি নির্মাণ করান। এছাড়াও তিনি প্রায় আড়াই হাজার বিখ্যাত বৌদ্ধ গ্রন্থ প্রকাশনার ব্যবস্থা করেন। ১৬৪০ খ্রিষ্টাব্দে তিনি ঝাল-স্ঙ্গা-ব্কা'-ব্র্গ্যুদ-ক্যি-থুন-মোং-মিন-পা'ই-ছোস-ব্যুং (ওয়াইলি: *zhal snga bka' brgyud kyi thun mong min pa'i chos 'byung*) নামক গ্রন্থ রচনা করেন। এই গ্রন্থে প্রথম চারজন 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার জীবনী বর্ণিত রয়েছে।

তথ্যসূত্র
---------

1. ↑  Chhosphel, Samten (আগস্ট ২০১০)। "The First Kondor Tulku, Khedrub Shakya Lhawang"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১২।

|
|  |
| পূর্বসূরী--- | **ম্খাস-গ্রুব-শাক্য-ল্হা-দ্বাং  প্রথম দ্কোন-র্দোর-স্প্রুল-স্কু** | উত্তরসূরীব্লো-ব্জাং-দ্বাং-ফ্যুগ |
|

| * দে
* স
দ্কোন-র্দোর-স্প্রুল-স্কু |
| --- |
| 
* ১) ম্খাস-গ্রুব-শাক্য-ল্হা-দ্বাং
* ২) ব্লো-ব্জাং-দ্বাং-ফ্যুগ
* ৩) ব্লো-ব্জাং-ফ্যোগ্স-লাস-র্নাম-র্গ্যাল
* ৪) ব্লো-ব্জাং-'জাম-দ্পাল-ব্স্তান-'দ্জিন-র্নাম-র্গ্যাল
* ৫) ব্লো-ব্জাং-র্নাম-র্গ্যাল-ব্স্তান-'দ্জিন-ল্হুন-গ্রুব
* ৬) ব্লো-ব্জাং-ব্স্তান-'দ্জিন-দ্পাল-ল্দান-ল্হুন-গ্রুব

 |
**দীননাথ সেন** (১৮৩৯/১৮৪০–১৮৯৮) ছিলেন একজন বাঙালি সমাজ সংস্কারক এবং সাংবাদিক। তিনি ঊনবিংশ শতকে ঢাকার শিক্ষা-সংস্কৃতিক্ষেত্রে গুরুত্বপূর্ণ ভূমিকা পালন করেন। বাংলাদেশের ঢাকা শহরের প্রথম বাংলা সংবাদপত্র ঢাকাপ্রকাশের দ্বিতীয় সম্পাদক ছিলেন।

প্রারম্ভিক জীবন
---------------

দীননাথ সেন ১৮৩৯ অথবা ১৮৪০ সালে মানিকগঞ্জের দশরা গ্রামে জন্মগ্রহণ করেন। তার পিতার নাম গোলকনাথ এবং মাতার নাম দয়াময়ী। পিতার কর্মস্থল কুমিল্লায় হওয়ায় প্রথমজীবনে কুমিল্লা জিলা স্কুলে লেখাপড়া করেন। পরবর্তীতে ঢাকা কলেজে শিক্ষালাভ করেন।

কর্মজীবন
--------

দীননাথ ১৮৬১ সাল থেকে ১৮৬৪ সাল পর্যন্ত পোগোজ স্কুলের প্রধান শিক্ষক ছিলেন। তিনি এ বিদ্যালয়ের প্রথম বাঙালি প্রধান শিক্ষক। ১৮৬৬ সালে ঢাকা কলেজিয়েট স্কুলে শিক্ষকতা করেন। পূর্ববঙ্গের স্কুলগুলোর ডেপুটি ইন্সপেক্টর হিসেবেও কিছুকাল দায়িত্ব পালন করেন। তিনিসহ আরো কয়েকজনের প্রচেষ্টায় ঢাকার প্রথম বাংলা সংবাদপত্র ঢাকাপ্রকাশ প্রতিষ্ঠিত হয়। এর প্রথম সম্পাদক ছিলেন কৃষ্ণচন্দ্র মজুমদার। পরবর্তীতে দীননাথ পত্রিকাটির সম্পাদকের দায়িত্ব পালন করেন। ১৮৫৮ সালে ঢাকার তৎকালীন ব্রাহ্ম স্কুল (বর্তমান জগন্নাথ বিশ্ববিদ্যালয়), স্ত্রী শিক্ষা সভা ও ইডেন স্কুল প্রতিষ্ঠাতাদের মধ্যে তিনি অন্যতম।

দীননাথ ১৮৬৬ সালে ঢাকায় ব্রাহ্মদের নিজস্ব উপাসনালয় নির্মাণের প্রস্তাব করেন। এই প্রস্তাবের প্রেক্ষিতে ২৫ আগস্ট ১৮৬৬ সালে ৯ সদস্যের নির্মাণ কমিটি গঠন করা হয় যার সাধারণ সম্পাদক ছিলেন তিনি। তারপর নির্মিত হয় ঢাকার ব্রাহ্ম সমাজ মন্দির। তিনি ঢাকার গেন্ডারিয়াতে জমি ক্রয় করে তার বাড়ি নির্মাণ করেন যারফলে গেন্ডারিয়া আবাসিক এলাকা প্রতিষ্ঠিত হয়। তার নাম অনুসারে গেন্ডারিয়ার একটি সড়কের নামকরণ করা হয়েছে ‘দীননাথ সেন রোড’।

সাহিত্যকর্ম
-----------

দীননাথ বেশ কিছু গ্রন্থ রচনা করেন যার মধ্যে উল্লেখযোগ্য হলো:

* শিক্ষাদান প্রণালী
* মানসিক গণনা
* বঙ্গদেশ ও আসামের সংক্ষিপ্ত বিবরণ

পারিবারিক জীবন
--------------

দীননাথ সেনের পুত্র আদিনাথ সেন। আদিনাথের পুত্র দিবাকর সেন বাংলা অভিনেত্রী সুচিত্রা সেনের সঙ্গে বিবাহবন্ধনে আবদ্ধ হন। দিবাকর-সুচিত্রা দম্পতির কন্যা মুনমুন সেন। মুনমুন সেনের কন্যা রাইমা সেন ও রিয়া সেন।

তথ্যসূত্র
---------

1. ↑  *স্বর্গীয় দীননাথ সেনের জীবনী ও তৎকালীন পূরব্বঙ্গ, আদিনাথ সেন*। আশুতোষ লাঈব্রেরী। ১৯৪৮। পৃষ্ঠা ৪৪৬ পৃ. খ.২.।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. 1 2  "সেকালের ঢাকার জাগরণের অগ্রদূত"। *কালের কণ্ঠ*। সংগ্রহের তারিখ ৩০ ডিসেম্বর ২০১৯।
3. ↑  দীননাথ সেন, (১৮৩৯-১৮৯৮) হিতৈষিণী, ঢাকা প্রকাশ, ব্রাহ্মধর্ম প্রচারক
4. ↑  "ঢাকাপ্রকাশ"। *বাংলাপিডিয়া*। সংগ্রহের তারিখ ৩০ ডিসেম্বর ২০১৯।
5. ↑  খন্দকার মাহমুদুল হাসান, ঢাকা অভিধান, ঐতিহ্য, ঢাকা, ২০১৪, পৃ. ২৫৩
6. ↑  মুনতাসীর মামুন, ঢাকা : স্মৃতি বিস্মৃতির নগরী, অনন্যা, ঢাকা, ২০০০, পৃ. ৬৯, ৭০
7. ↑  "সুচিত্রা সেন এবং আমাদের নায়িকারা"। *মানবজমিন*। সংগ্রহের তারিখ ৩০ ডিসেম্বর ২০১৯।
**পেনাং ইসলামী জাদুঘর** (মালয়: *Muzium Islam Pulau Pinang*) মালয়েশিয়ার পেনাংয়ের জর্জ টাউনে অবস্থিত একটি ইসলাম সম্পর্কিত জাদুঘর ।

ইতিহাস
------

জাদুঘরটি মূলত ১৮৬০ সালে নির্মিত একটি ঘর, যা একসময় শক্তিশালী আচেনিজ মরিচ ব্যবসায়ীর আবাস ছিল। পরে এটি পেনাংয়ের ভারতীয় চেটিয়ার সম্প্রদায়ের জন্য পুনর্ব্যবহারযোগ্য ডিপো হিসাবে ব্যবহৃত হয়েছিল। ১৯৯৬ সালে এটিকে সংস্কার করা হয়েছিল এবং এটি ১৯৯৯ সালে সেরা প্রকল্প পুরষ্কারে ভূষিত করা হয়েছিল।

স্থাপত্য
--------

জাদুঘর বিল্ডিংটি ১৯ শতাব্দীর মাঝামাঝি স্টাইলে নির্মিত।

প্রদর্শনী
---------

জাদুঘরটিতে পেনাং এবং মালয়েশিয়ায় ইসলামের প্রচার ও প্রসারে মালয় নেতাদের ভূমিকা ও অবদানের চিত্র তুলে ধরেছে। এটিতে ১৯ এবং ২০ শতকের গোড়ার দিকে জনসাধারণের ব্যক্তিত্ব এবং পেনাংয়ের প্রভাব সম্পর্কে বিশদ বিবরণ রয়েছে। অন্য সংগ্রহ হলো উনিশ শতকের আসবাবপত্র এবং একটি ডকের দৃশ্যে একটি জীবন-আকারের ডাইওরমা যা সামুদ্রিক-ভিত্তিক হজ্জকে চিত্রিত করে।

আরো দেখুন
---------

* মালয়েশিয়ায় যাদুঘরগুলির তালিকা
* মালয়েশিয়ায় ইসলাম

তথ্যসূত্র
---------

1. ↑  "Penang Islamic Museum"। *penang.ws*।
**সৈয়দ সামসুদ্দিন আহমেদ** একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ভূতত্ত্ব ও খনিবিদ্যা বিভাগের অধ্যাপক এবং জামালপুরে প্রতিষ্ঠিত বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের (বশেফমুবিপ্রবি) প্রথম উপাচার্য।

শিক্ষাজীবন
----------

সৈয়দ সামসুদ্দিন আহমেদ রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগ থেকে ১৯৭৯ সালে স্নাতক (সম্মান) ও ১৯৮২ সালে স্নাতকোত্তর ডিগ্রি লাভ করেন। তিনি ১৯৯৩ সালে ভারতের যাদবপুর বিশ্ববিদ্যালয় থেকে পিএইচডি ডিগ্রী অর্জন করেন।

কর্মজীবন
--------

সৈয়দ সামসুদ্দিন আহমেদ ১৯৮৩ সালে রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগে প্রভাষক হিসেবে যোগদানের মাধ্যমে শিক্ষকতা জীবন শুরু করেন।

দীর্ঘ কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির সিনেট ও সিন্ডিকেট সদস্য, বিভাগীয় প্রধান, মাদার বখ্শ হলের প্রাধ্যক্ষ ও রাবি ছাপাখানার প্রশাসক ছিলেন। এছাড়া বাংলাদেশ বড়পুকুরিয়া কয়লাখনি লিমিটেড বোর্ডের পরিচালক হিসেবে দায়িত্ব পালন করেছেন তিনি।

সৈয়দ সামসুদ্দিন আহমেদ ২০১৮ সালের ১৪ নভেম্বর পরবর্তী চার বছরের জন্য বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ নভেম্বর আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

গবেষণাকর্ম ও প্রকাশনা
---------------------

আহমেদ দেশ-বিদেশের বিভিন্ন জার্নালে অর্ধশতাধিক গবেষণামূলক প্রবন্ধ ও নিবন্ধ প্রকাশ করেছেন। এছাড়া ভূতত্ত্ব ও খনিবিদ্যা সংক্রান্ত বিভিন্ন আন্তর্জাতিক গবেষণা প্রতিষ্ঠানের সাথেও গবেষক হিসেবে কাজ করার অভিজ্ঞতা রয়েছে তার।

সদস্যপদ
-------

সামসুদ্দিন আহমেদ ভারতের নয়াদিল্লীর জাতীয় পরিবেশ বিদ্যা একাডেমির জীবন সদস্যসহ দেশে-বিদেশে বিভিন্ন পেশাজীবী সংগঠনের সক্রিয় সদস্য।

তথ্যসূত্র
---------

1. ↑  "বশেফমুবিপ্রবি হবে একটি গবেষণাভিত্তিক বিশ্ববিদ্যালয়"। *বাংলানিউজটোয়েন্টিফোর.কম*। ২৩ এপ্রিল ২০১৯। সংগ্রহের তারিখ ১ জুলাই ২০২১।
2. 1 2 3 4  "বঙ্গমাতা বিশ্ববিদ্যালয়ের ভিসি হলেন রাবি অধ্যাপক সামসুদ্দিন"। *দ্যা ডেইলি ক্যাম্পাস*। ১৭ নভেম্বর ২০১৮। সংগ্রহের তারিখ ১ জুলাই ২০২১।
3. ↑  "বশেফমুবিপ্রবির উপাচার্যকে ফুলেল শুভেচ্ছা"। *বার্তা২৪.কম*। ১৯ নভেম্বর ২০২০। সংগ্রহের তারিখ ১ জুলাই ২০২১।
**সত্যজিৎ দাস রুপু** (**সত্যজিৎ দাস** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ঢাকা আবাহনীর হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।

১৯৮৭–৮৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা আবাহনীর হয়ে পাঁচ মৌসুম অতিবাহিত করার পর ১৯৯৩ সালে তিনি ব্রাদার্স ইউনিয়নে যোগদান করেছিলেন। পরবর্তীকালে, তিনি ঢাকা মোহামেডানের হয়ে খেলেছেন। সর্বশেষ ১৯৯৫ সালে, তিনি ঢাকা মোহামেডান হতে মুক্তিযোদ্ধা সংসদে যোগদান করেছিলেন; মুক্তিযোদ্ধা সংসদের হয়ে মাত্র এক মৌসুম খেলার পর তিনি অবসর গ্রহণ করেছিলেন।

রুপু ১৯৮৬ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ১৭ ম্যাচে অংশগ্রহণ করেছিলেন।

আন্তর্জাতিক ফুটবল
-----------------

১৯৮৬ সালের ২৪শে সেপ্টেম্বর তারিখে, ডান পায়ে ফুটবল খেলায় পারদর্শী রুপু ইরানের বিরুদ্ধে অনুষ্ঠিত ১৯৮৬ এশিয়ান গেমসের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরান ৪–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রুপু সর্বমোট ১ ম্যাচে অংশগ্রহণ করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| বাংলাদেশ | ১৯৮৬ | ১ | ০ |
| ১৯৮৮ | ১ | ০ |
| ১৯৮৯ | ৭ | ০ |
| ১৯৯১ | ১ | ০ |
| ১৯৯৩ | ৪ | ০ |
| ১৯৯৫ | ৩ | ০ |
| সর্বমোট | ১৭ | ০ |

তথ্যসূত্র
---------

1. ↑  প্রতিবেদক, নিজস্ব। "রুপু বলছেন দল গঠনে তিনি হস্তক্ষেপ করেননি"। *Prothomalo*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "আবার সেই সাফে ম্যানেজার হলেন রুপু"। *dhakapost.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Satyajit Das Rupu"। *Sonali Otit Club, Dhaka, Bangladesh* (ইংরেজি ভাষায়)। সংগ্রহের তারিখ ২০২২-১০-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑

বহিঃসংযোগ
---------

* ন্যাশনাল-ফুটবল-টিমস.কমে সত্যজিৎ দাস রুপু (ইংরেজি) উইকিউপাত্তে এটি সম্পাদনা করুন
**মানসিক প্রক্রিয়া** বা **মানসিক ফাংশন** হচ্ছে সেই সব বিষয় যা ব্যক্তিবিশেষ তার মনের মাধ্যমে করতে পারে। এতে অন্তর্ভুক্ত উপলব্ধি, স্মৃতি, চিন্তা (যেমন ধারণা, কল্পনা, বিশ্বাস, যুক্তি, ইত্যাদি) সাধ এবং আবেগ। কখনও কখনও শব্দটি মানসিক প্রক্রিয়া এর পরিবর্তে জ্ঞানীয়  ক্রিয়া হিসাবে ব্যবহৃত হয়।

কোন নির্দিষ্ট বিষয়ের প্রতি আকর্ষিকভাবে জ্ঞানীয় প্রক্রিয়াই মানসিক ক্রিয়া। অব্যশই, কোন ঘটনা অনুভব করা বা বুঝতে পারা সম্পূর্ণ প্রক্রিয়ারই একটি অংশ এবং উপলব্ধির সক্ষমতা - যা একজন ব্যক্তির অনুভব করার ক্ষমতাকে বোঝায়। অন্য ভাষায়, নিজের সক্ষমতা দিয়ে যেকোন সম্ভব্য ঘটনাকে ভিন্ন ধারায় বিবেচনা করে অনুভব করাকে বুঝায়।

আরও দেখুন
---------

তথ্যসূত্র
---------

বহিঃসংযোগ
---------

* Mental Processes at the US National Library of Medicine Medical Subject Headings (MeSH)

| * দে
* স
মানসিক প্রক্রিয়াসমূহ |
| --- |
| সংজ্ঞান | 
* সচেতনতা
* সংজ্ঞানাত্মক অনৈক্য
* বোধশক্তি
* চেতনা
* কল্পনা
* অনুভূতি
* সিদ্ধান্তগ্রহণ
* সমস্যা সমাধান
* অন্তর্জ্ঞান

 |
| প্রত্যক্ষণ | 
* আপাত
* স্পর্শভিত্তিক
* শ্রবণ
	+ তীক্ষ্ণতা
	+ সমমেল
	+ বাক
* সামাজিক
* প্রত্যক্ষণভিত্তিক ব্যাখ্যা
* দৃষ্টি
	+ বর্ণ (রঙ)
		- লাল-সবুজ-নীল প্রতিমান
	+ প্রান্তিক
	+ গভীরতা
	+ আকৃতি

 |
| স্মৃতি | 
* সাঙ্কেতিকীকরণ
* ভাণ্ডার
* স্মরণ
* দৃঢ়ীভবন

 |
| অন্যান্য | 
* মনোযোগ
* উচ্চতর স্নায়বিক কার্যকলাপ
* অভিপ্রায়
* শিখন
* মানসিক অবসাদ
* মানসিক সংকলন
* চিন্তা
* আকাঙ্ক্ষা

 |
**ব্রজসুন্দর মিত্র** (২৪ মার্চ ১২২৭ - ৩ সেপ্টেম্বর ১২৮২ বঙ্গাব্দ) একজন বাঙালি সমাজ সংস্কারক ও আমলা। তিনি পূর্ববঙ্গে (বাংলাদেশ) ব্রাহ্মসমাজ প্রতিষ্ঠা করেছিলেন ও নানা জনহিতকর কাজে আত্মনিয়োগ করেন।

প্রারম্ভিক জীবন
---------------

ব্রজসুন্দর ঢাকায় জন্মগ্রহণ করেন। পিতার নাম ছিল ভবানীপ্রসাদ মিত্র। ১৮৪০ খ্রিষ্টাব্দে কলেজের পাঠ সমাপ্ত করার পূর্বেই ঢাকা কমিশনার অফিসে কেরানীর পদে যোগ দিয়ে পদোন্নতি পান। ১৮৪৫ সালে ডেপুটি কালেক্টর ও ১৮৫১ তে আবগারি কালেকটরের পদ পেয়েছিলেন।

সমাজ সংস্কার
------------

১৮৪৭ সালে ব্রজসুন্দর ব্রাহ্মধর্ম গ্রহণ করেছিলেন। ঢাকা ব্রাহ্মসমাজ গঠন তার কৃতিত্ব। তত্ত্ববোধিনী পত্রিকা পাঠ করার পর ব্রাহ্মধর্ম সম্পর্কে আগ্রহ জন্মায়। তরুনদের মধ্যে উচ্চশিক্ষা বিস্তার, প্রগতিশীল কাজকর্মে উৎসাহ প্রদান কর‍তেন তিনি। বিদ্যাসাগরের উদ্যোগে বিধবা বিবাহ প্রচলন হলে তিনি নিজের খরচে সেই সংবাদ ছাপিয়ে বিলি বণ্টন করতেন। নিজ বাড়িতে রামকুমার বসু, ভগবানচন্দ্র বসু (জগদীশ চন্দ্র বসুর পিতা)র সাহায্যে একটি ছাপাখানা প্রতিষ্ঠা করেন তিনি। *ঢাকা প্রকাশ* নামক সাপ্তাহিক পত্রিকা (ঢাকা শহরের প্রথম সংবাদপত্র) তার ছাপাখানা থেকেই বের হতো। কার্যসূত্রে তাকে কুমিল্লায় বদলি হতে হলে তিনি আরমানিটোলায় একটি বাড়ি ক্রয় করেন তার অবর্তমানে ব্রাহ্মসমাজের কাজকর্ম চালিয়ে নিয়ে যাওয়ার জন্যে। ১৮৬৩ সালে ব্রজসুন্দর, দীননাথ সেনের সহায়তায় ঢাকায় ব্রাহ্ম স্কুল প্রতিষ্ঠা করেন। আরমানিটোলায় ব্রাহ্ম সমাজ অফিসের সামনে স্কুলটি প্রতিষ্ঠা করা হয়। আর্থিক অসুবিধার কারণে স্কুলের দায়িত্ব গ্রহণ করেন শিক্ষানুরাগী জমিদার কিশোরীলাল রায় চৌধুরী। স্কুলটির নামকরণ করা হয় জগন্নাথ স্কুল। উনিশ শতকের সেই স্কুলই পরবর্তীতে জগন্নাথ কলেজ এবং বর্তমানে জগন্নাথ বিশ্ববিদ্যালয় আকারে বিস্তার লাভ করেছে। বহুবিবাহ রোধ, মদ্যপান, দুর্নীতি নিবারণ, স্ত্রী শিক্ষা বিস্তার ইত্যাদি কাজে তার বিশেষ অবদান আছে। বাংলাদেশে তরুন সমাজের মধ্যে ব্রাহ্মধর্মকে ছড়িয়ে দিতে পেরেছিলেন ব্রজসুন্দর। মহর্ষি দেবেন্দ্রনাথ ঠাকুর তার কাজে সন্তুষ্ট হন ও তাদের মধ্যে সু-সম্পর্ক তৈরী হয়। ব্রজসুন্দরের তৃতীয়া কন্যা উমাসুন্দরীর সাথে ঠাকুর জমিদারীর দেওয়ান প্রসন্ন কুমার বিশ্বাসের বিবাহ দেওয়ার ব্যবস্থা করেন মহর্ষি দেবেন্দ্রনাথ। ঠাকুরবাড়ির নিয়ম মেনে ব্রাহ্মধর্ম মতে এই বিবাহ হয়।

তথ্যসূত্র
---------

1. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৭০।
2. ↑  "তত্ত্ববোধিনী পত্রিকা"। বাংলাপিডিয়া। সংগ্রহের তারিখ ২৮ মে ২০১৭।
3. ↑  "ঢাকার প্রথম বাংলা পত্রিকা 'ঢাকাপ্রকাশ'"। *amradhaka.com*। ২৬ মে ২০১৫। সংগ্রহের তারিখ ২৮ মে ২০১৭।
4. ↑  "আধুনিক ঢাকার উদ্ভব ও সংবাদপত্রের গোড়ার কথা"। ৬ মে ২০১৪। সংগ্রহের তারিখ ২৮ মে ২০১৭।
**ব্রজেন্দ্রকুমার দে** (১ ফেব্রুয়ারি, ১৯০৭ - ১২ মার্চ, ১৯৭৬) যাত্রার পালাবদলের ইতিহাসে এক অবিস্মরণীয় নাম। তিনি কেবলমাত্র **পালাসম্রাট** বা **লোকনাট্যগুরু** ছিলেন না তিনি ছিলেন বাংলার যাত্রাপালা ও লোকাভিনয়ের ইতিহাসে এক নবযুগের প্রবর্ত্তক। উচ্চশিক্ষিত এবং স্কুলশিক্ষক হয়েও সুদীর্ঘ ৫০টি বছর ধরে নিবিষ্ট চিত্তে তিনি শুধু যাত্রাপালাই লিখে গেছেন। তিনি যাত্রার আধার এবং আধেয় পরিবর্তনের সাথেসাথে যাত্রার সু-সংস্কৃত ও মার্জিত রূপ প্রদান করে যাত্রাশিল্পকে শিক্ষিত মহলের কাছে গ্রহণযোগ্য করে তুলেছিলেন। আট ঘণ্টার যাত্রাকে তিন ঘণ্টায় নিয়ে আসেন। সংলাপের সংস্কার করে ছোট ছোট সংলাপ ব্যবহার করেছেন।

জন্ম ও শিক্ষাজীবন
-----------------

ব্রজেন্দ্রকুমারের জন্ম বর্তমান বাংলাদেশের মাদারীপুর জেলার অন্তর্গত গয়ঘর গঙ্গানগর গ্রামে। তার মাতার নাম ক্ষীরোদাসুন্দরী দে এবং পিতার নাম হরিকিশোর দে।
তিনি কলকাতা বিশ্ববিদ্যালয় হতে ১৯২৯ খ্রিস্টাব্দে অর্থনীতিতে এম.এ.এবং ১৯৩৭ খ্রিস্টাব্দে বি.টি.পাশ করেন ।

অবদান
-----

১৯৩০ খ্রিস্টাব্দ হতে ১৯৬৯ খ্রিস্টাব্দ পর্যন্ত দুই বাংলার বিভিন্ন বিদ্যালয়ে প্রধান শিক্ষক হিসাবে দক্ষতার সঙ্গে কাজ করেছেন । বিংশ শতকে বাংলানাটকের মূলস্থপতি যেমন বিজন ভট্টাচার্য তেমনই যাত্রাপালার প্রধানস্রস্টা ব্রজেন্দ্রকুমার দে। প্রখ্যাত পালাকার ভোলানাথ কাব্যশাস্ত্রীর উত্তরসূরি তিনি। নাট্যকার যোগেশচন্দ্র চৌধুরীর ছাত্র তিনি যাত্রানাট্যে নতুন আঙ্গিকসহ আধুনিকতার প্রবর্তন করেছিলেন।
পৌরাণিক, ঐতিহাসিক, কাল্পনিক, সামাজিক, জীবনীমূলক, দেশাত্মবোধক, গীতিকা আশ্রিত পালা-সব মিলিয়ে দেড়শর বেশি পালা রচনা করে তিনি যাত্রাপালার উৎকর্ষ সাধন করেছেন। বলা হয় বাংলা মঞ্চাভিনয়ের ক্ষেত্রে গিরীশচন্দ্র ঘোষের যে স্থান,বাংলার একালের যাত্রাভিনয়ের ক্ষেত্রে ব্রজেন্দ্রকুার দে সেই স্থানের অধিকারী।

রচিত যাত্রাপালা
---------------

* *স্বর্ণলঙ্কা* (১৯২৫)
* *বজ্রনাভ* (১৯৩১)
* *লীলাবসান*(১৯৩৪)
* *চাঁদের মেয়ে*(১৯৩৬)
* *দেবতার গ্রাস*(১৯৪২)
* *মায়ের ডাক*(১৯৪৫)
* *উজানীর চর*
* *লোহার জাল*(১৯৬০)
* *বালির বাঁধ*(১৯৬০)
* *ধ্বংসের ডাক*(১৯৬০
* *সোনাই দীঘি*(১৯৫৯)
* *আঁধারের মুসাফির*(১৯৭২)
* *কলঙ্কিনী রাই*(১৯৭২)
* *নটী বিনোদিনী*(১৯৭৩)
* *কৃষ্ণ সুদামা*(১৯৭৩)
* *বিদ্রোহী নজরুল*(১৯৭৪)
* *ভারত পথিক রামমোহন*(১৯৭৪)
* *নন্দকুমারের ফাঁসি*(১৯৭৫)
* *অনাথ জননী*(১৯৭৫)
* *ভগবান শ্রীকৃষ্ণচৈতন্য*(১৯৭৪)
* *রক্ত তিলক*(১৯৪১)
* *দানবীর* প্রভৃতি।

তথ্যসূত্র
---------

1. 1 2  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ২৪৮, আইএসবিএন ৯৭৮-৮১-৭৯৫৫-১৩৫-৬

* ড. রতনকুমার মন্ডল, *বাংলার যাত্রা ও ব্রজেন্দ্রকুমার দে*।

বহিঃসংযোগ
---------

* বাংলাপিডিয়ায় ব্রজেন্দ্রকুমার দে[*স্থায়ীভাবে অকার্যকর সংযোগ*]
**সৈয়দ হামিদ রাজা গিলানি** ( উর্দু: سید حامد رضا گیلانی‎‎  ; ১৭ আগস্ট ১৯৩৬ - ২৪ জানুয়ারী ২০০৪) ছিলেন পাকিস্তানের একজন প্রাক্তন ফেডারেল মন্ত্রী, জাতীয় পরিষদের সদস্য এবং রাষ্ট্রদূত।

প্রাথমিক জীবন
-------------

পরিবারের ঐতিহ্য বজায় রেখে সৈয়দ হামিদ রাজা গিলানী প্রাথমিক শিক্ষার অর্জন করেন পাকিস্তানের লাহোরের আইচিসন কলেজে। গিলানি অক্সফোর্ড বিশ্ববিদ্যালয়ে পড়াশোনা করেন।

রাজনৈতিক জীবন
-------------

গিলানির রাজনৈতিক জীবন শুরু হয় ১৯৬২ সালে যখন রাষ্ট্রপতি আইয়ুব খান সরকারের সময় তিনি মুলতান থেকে পাকিস্তানের জাতীয় পরিষদে বিনা প্রতিদ্বন্দ্বিতায় নির্বাচিত হয়েছিলেন। তিনি বিদেশ বিষয়ক সংসদীয় সচিব নিযুক্ত হন। এই সময়ে তিনি জুলফিকার আলী ভুট্টোর ঘনিষ্ঠ বন্ধু হন। তিনি ১৯৭০ সালের নির্বাচনে পরাজিত হয়ে পাকিস্তান পিপলস পার্টিতে যোগ দিয় এবং কেনিয়ায় পাকিস্তানের রাষ্ট্রদূত নিযুক্ত হয়ে যেখানে ১৯৭১ থেকে ১৯৭৫ সাল পর্যন্ত দায়িত্ব পালন করেন। ১৯৭৫ সালে পাকিস্তানে ফিরে এসে তিনি পিপিপির টিকিটে নির্বাচনে প্রতিদ্বন্দ্বিতা করে আবারও জাতীয় পরিষদের সদস্য নির্বাচিত হন। জুলফিকার আলী ভুট্টো তাকে তার শিল্প মন্ত্রীর পদে নিয়োগ করেন। রাষ্ট্রপতি জিয়া উল-হকের শাসনামলে মুলতানের স্থানীয় নির্বাচনে বিপুল সংখ্যাগরিষ্ঠতার সাথে বিজয়ী হন। ১৯৮৫ সালে নির্দলীয় নির্বাচনে তিনি জাতীয় পরিষদের সদস্য নির্বাচিত হয়ন। ১৯৮৫ সালে তিনি নির্দলীয় নির্বাচনে তিনি প্রধানমন্ত্রীর পক্ষে মনোনীত হন তবে জিয়া উল হক চেয়েছিলেন প্রার্থী সিন্ধের হতে হবে। পরে তিনি ১৯৯০ থেকে ১৯৯৭ সাল পর্যন্ত সিনেটর হিসাবে দায়িত্ব পালন করেন।

পারিবারিক জীবন
--------------

তার বাবা মখদূম সৈয়দ মুহাম্মদ রাজা শাহ গিলানী একজন রাজনীতিবিদ ছিলেন এবং স্থানীয় নির্বাচনে ব্রিটিশ রাজের প্রার্থী পেন্ডেরেল মুনকে (পরে স্যার পেন্ডেরেল মুন) পরাজিত করেন। তিনি বহু বছর মুলতান জেলা পরিষদের চেয়ারম্যান ছিলেন।

তথ্যসূত্র
---------

1. ↑  Assembly, Pakistan National। *Debates: Official Report* (ইংরেজি ভাষায়)। Manager of Publications.। পৃষ্ঠা 1450-1451।
2. ↑  "Leading News Resource of Pakistan – Hamid Gilani laid to rest"। *ডেইলি টাইমস* (ইংরেজি ভাষায়)। ১ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ৪ মে ২০২১।
3. ↑  "LIST OF MEMBERS OF THE 3RD NATIONAL ASSEMBLY OF PAKISTAN FROM 1962-1964" (পিডিএফ)। *na.gov.pk*। সংগ্রহের তারিখ ৬ এপ্রিল ২০২১।
**সত্যনারায়ণ পাঁচালী** বা (সত্যনারায়ণের বা সত্যপীরের পাঁচালী) অবিভক্ত বাংলায় সপ্তদশ শতকের শেষ থেকে রচনা শুরু হয়। 'সত্যপীর' হিন্দু ও মুসলমান উভয় ধর্মের মানুষের ধর্মবিশ্বাস থেকে উদ্ভূত। এই পাঁচালীতে প্রধানত দুটি উপাখ্যান থাকে। একটিতে এক দরিদ্র ব্রাহ্মণের দুঃখে দয়ার্দ্র হয়ে ফকিরের বেশে ঈশ্বর তথা নারায়ণ দেখা দেন এবং সিন্নি বা সির্ণি দিয়ে পূজার নির্দেশ দেন। সেই নির্দেশ পালনের ফলে দরিদ্র ব্রাহ্মণ ধনী হয়ে যান। অন্য উপাখ্যানে আছে, এক সওদাগর সত্যনারায়ণের আশীর্বাদে কন্যা লাভ করেন, কিন্তু সত্যনারায়ণের পূজা না করার কারণে নানাভাবে বিপদগ্রস্ত হন এবং শেষ পর্যন্ত সত্যনারায়ণের পূজা করায় সমস্ত বিপদ হতে মুক্তি পান এবং সেই সঙ্গে বিপুল ঐশ্বর্য তথা ধন-সম্পত্তি লাভ করেন। 

প্রাচীন পাঁচালীকারদের মধ্যে উল্লেখযোগ্য ছিলেন - ভৈরব ঘটক, ঘনরাম চক্রবর্তী, রামেশ্বর চক্রবর্তী, ফকিররাম দাস প্রমুখেরা। মধ্যযুগের সর্বশেষ কবি, আধুনিক বাংলা সাহিত্যের অগ্রদূত ভারতচন্দ্র রায় (১৭১২-১৭৬৯) এর প্রথম কাব্য ছিল সত্যনারায়ণের সম্মানে রচিত পাঁচালী। তিনি ১৭৩৭ খ্রিস্টাব্দে মাত্র পনেরো বৎসর বয়সে রামচন্দ্র মুন্সী পরিবার আয়োজিত সত্যনারায়ণের উৎসব উপলক্ষে তিনি পাঁচালিটি রচনা করেন। এছাড়াও আবদুল করিম সাহিত্যবিশারদ সম্পাদিত *সত্যনারায়ণের পুঁথি* বঙ্গীয় সাহিত্য পরিষদ কর্তৃক প্রকাশিত হয়।

তথ্যসূত্র
---------

1. ↑  শিশির কুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২১৮। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)